**PITANJA I ODGOVORI – PDP**

[**www.strukturnifondovi.hr**](http://www.strukturnifondovi.hr)

**FOND: Fond solidarnosti Europske unije**  **NADLEŽNO TIJELO: Ministarstvo mora, prometa i infrastrukture**

**NAZIV POZIVA: Vraćanje u ispravno radno stanje infrastrukture u području prijevoza oštećene u potresu na području Zagrebačke županije počevši od 22. ožujka 2020.**

**ROK ZA PODNOŠENJE PP: 30.11.2022.**

**OZNAKA POZIVA: FSEU.MMPI.03**

**ROK ZA ODGOVOR NA PITANJE (UzP): 02.09.2022.**

**TIP NATJEČAJA:OTVORENI**

*\* napomena nadležnom tijelu: U skladu sa Pravilima FSEU, nadležno tijelo dužno je odgovarati na pitanja potencijalnih prijavitelja do roka navedenog u tablici, osim kada rokovi definirani Uputama za prijavitelje (UzP) uvjetuju davanje odgovora u kraćem vremenskom razdoblju (npr. UzP navodi rok za objavu odgovora 7 kalendarskih dana (KD) od postavljenog pitanja a Pravila FSEU predviđaju duži rok u kojem se odgovara na postavljena pitanja), tada prioritet ima rok iz UzP-a.*

Objavljeni odgovori dopunjuju i detaljnije pojašnjavaju dokumentaciju Poziva na dostavu projektnih prijedloga (PDP). Odgovor na pojedino pitanje mora biti eksplicitan, ali u svojoj cjelini ili djelomično smije sadržavati jasne i nedvosmislene reference na odgovor uz neko drugo pitanje.

U interesu jednakog postupanja, nadležno tijelo ne može dati prethodno mišljenje u svezi s prihvatljivošću prijavitelja, operacije ili određenih aktivnosti i troškova te ne može zamijeniti niti prejudicirati ishod pojedinih faza postupka dodjele kako su opisane u UzP-u. Slijedom navedenog, nadležno tijelo nije u mogućnosti odgovarati na pitanja koja zahtijevaju ocjenu prihvatljivosti konkretne operacije, konkretnog prijavitelja, konkretnih aktivnosti, konkretnih troškova i slično. U slučaju takvih pitanja, odgovor nadležnog tijela će upućivati na relevantni dio dokumentacije PDP-a.

|  |  |  |
| --- | --- | --- |
|  | **VERZIJA:** | **1** |
|  | **OBJAVA SVIH PITANJA/ODGOVORA IZ VERZIJE 1:** |  |
| **RB** | **DATUM ZAPRIMANJA PITANJA: 28. i 31.08.2022. godine** | **DATUM ODGOVORA NA PITANJE: 31.08.2022. godine** |
|  | Imam upit vezano za natječaj „Vraćanje u ispravno radno stanje infrastrukture u području prijevoza oštećene u potresu na području Zagrebačke županije“, referenca FSEU.MMPI.03.  U svrhu prijave našeg klijenta, zanima me je li na ovaj Natječaj prihvatljiva 1 projektna prijava koja bi sadržavala sanaciju tri oštećene prometnice i sanaciju jednog klizišta koje ugrožava infrastrukturu jedne od prometnica. Odnosno, je li prihvatljivo grupirati više prometnica i klizište u jednu projektnu prijavu? U slučaju da se može grupirati sve navedeno u jednu prijavu, je li prihvatljivo da se za svaku prometnicu izradi zaseban glavni projekt budući da će se morati ishoditi uporabna dozvola za iste? | Kako je navedeno u poglavlju 2.4. Broj projektnih prijedloga i ugovora o dodjeli bespovratnih financijskih sredstava po prijavitelju, Uputa za prijavitelje, svaki prijavitelj može podnijeti samo jednu projektnu prijavu sa aktivnostima (projektima) iz svoje nadležnosti, te se pojedinom korisniku bespovratna financijska sredstva mogu dodijeliti samo jednom za svako djelovanje te se isti troškovi ni u kakvim okolnostima ne smiju dvaput financirati iz proračuna Unije.  Također, trošak koji je financiran iz nacionalnih javnih izvora ne može biti financiran iz proračuna Unije i obrnuto, izuzev okolnosti navedenih pod točkom 1.6. Dvostruko financiranje ovih Uputa.  Dakle, obaveza prijavitelja je da podnese jednu projektnu prijavu u kojoj će prijaviti sve svoje aktivnosti, tj. projekte.  Što se tiče potrebne projektne dokumentacije, ona mora biti u skladu sa svim propisima koji su na snazi (važeći) u trenutku njegove objave te se na dokumentaciju Poziva, kao i na sve odnose koji proizlaze iz Poziva, primjenjuje pozitivno zakonodavstvo, što uključuje zakonske i podzakonske akte RH i EU koji su naknadno stupili na snagu, kao i sve njihove kasnije izmjene i dopune.  A u interesu jednakog postupanja, nadležno tijelo ne može dati prethodno mišljenje u svezi s prihvatljivošću prijavitelja, operacije ili određenih aktivnosti i troškova te ne može zamijeniti niti prejudicirati ishod pojedinih faza postupka dodjele kako su opisane u UzP-u. Slijedom navedenog, nadležno tijelo nije u mogućnosti odgovarati na pitanja koja zahtijevaju ocjenu prihvatljivosti konkretne operacije, konkretnog prijavitelja, konkretnih aktivnosti, konkretnih troškova i slično. |
|  | Sukladno natječaju „Vraćanje u ispravno radno stanje infrastrukture u području prijevoza oštećene u potresu na području Zagrebačke županije“, referenca FSEU.MMPI.03, u Uputama za prijavitelje, točka 2.7. Prihvatljive aktivnosti operacije, navodi se da su prihvatljive aktivnosti Grupe 3. Izvedba radova, a koje se mogu financirati u okviru ovog Poziva sljedeće: sanacije, rušenja i uklanjanja oštećene infrastrukture, izvođenje radova obnove na oštećenoj infrastrukturi koji uključuju i pripremne radove.  Nadalje, navodi se i da aktivnosti Grupe 3. obuhvaćaju sanaciju klizišta koje ugrožavaju infrastrukturu i infrastrukturne građevine u službi prijevoza.  U našem slučaju došlo je do oštećenja uzrokovanih potresom na tri različite prometnice i klizištu koje se nalazi uz jednu od predmetnih prometnica i dodatno ugrožava infrastrukturu iste.  Stoga, naše pitanje glasi: je li na ovaj Natječaj prihvatljiva jedna projektna prijava koja bi sadržavala sanaciju tri potresom oštećene prometnice i sanaciju jednog klizišta koje ugrožava infrastrukturu jedne od predmetnih prometnica. Odnosno, je li prihvatljivo grupirati više prometnica i klizište u jednu projektnu prijavu? U slučaju da se može grupirati sve navedeno u jednu prijavu, je li prihvatljivo da se za svaku prometnicu izradi zaseban glavni projekt budući da će se morati ishoditi uporabna dozvola za iste? |